Madagaskarska patka
Madagaskarska patka (lat. Aythya innotata) je vrsta patke iz potporodice ronilica. 

Endem je Madagaskara i kritično ugrožena vrsta. Prije ponovnog otkrića populacije 2006. zadnji put je viđena na jezeru Alaotra u madagaskarskoj pokrajini Toamasina. Tada je jedan mužjak bio zatočen u botaničkom  vrtu u Antanarivu.

Opis
Duga je oko 46 cm. U oba spola kljun je siv s crnim vrhom, dok su noge i stopala sivi. Perje je tamnosmeđe, a na trbušnom dijelu je bijele boje. Glava i vrat su tamnosmeđi s blagim zelenim ili ljubičastim sjajem, prsa su crvenkasto-smeđa. Krila su svjetlija od ostatka tijela i na njima se nalaze okomite pruge. Mužjak ima bijelu šarenicu, a, za razliku od njega, ženka ima smeđu šarenicu. Pačići nalikuju ženkama. Muški pačići imaju sivu šarenicu, koja im kasnije postaje bijela.

Izvori

Ronilice
Madagaskar